Eljas Aalto

Eljas Kullervo Aalto (s. 15. tammikuuta 1996 Sipoo) on suomalainen pikajuoksija. Hän edustaa IF Sibbo-Vargarnaa ja hänen valmentajanaan toimii Markku Leppänen. Vuoteen 2019 saakka häntä valmensi Taisto Olenius.

Kalevan kisoissa Aalto on saavuttanut 400 metrin juoksussa kultaa vuonna 2019 ja hopeaa 2022 sekä 200 metrin juoksussa pronssia vuosina 2017, 2018 ja 2025. Sisäratojen SM-kilpailuissa hän on saanut 200 metrillä kultaa 2023, 2025 ja 2026 sekä hopeaa 2022, 400 metrillä hopeaa 2025 sekä 4 × 200 metrin viestissä kultaa 2025 ja hopeaa 2023 ja 2026. Viestijuoksun SM-kilpailuissa hän on saavuttanut 4 × 400 metrin viestissä kultaa 2019, 2024 ja 2025 sekä pronssia 2018. 4 × 100 metrin viestissä hän on saanut hopeaa 2019 ja 2024 sekä pronssia 2025.

Aalto on kilpaillut aikuisten maaotteluissa vuodesta 2017, ja sijoittunut henkilökohtaisella matkalla parhaimmillaan toiseksi.

Ennätyksikseen hän on juossut 100 metrillä ajan 10,54 (2022), 200 metrillä ulkoradoilla 20,90 (2025) ja sisäradoilla 21,04 (2025) ja 400 metrillä 46,92 (2022).

 Lähteet 

Luokka:Suomalaiset pikajuoksijat
Luokka:Vuonna 1996 syntyneet
Luokka:Elävät henkilöt